钦定古今图书集成/历象汇编/庶征典/第178卷 > 《田家五行》 > 元
## 钦定古今图书集成/历象汇编/庶征典/第178卷 > 《田家五行》 > 元

### 世祖至元十年诸路虫灾

按：《元史世祖本纪》：“至元十年，诸路虫灾五分。”

至元十七年，虫损桑。

按：《元史世祖本纪》：“十七年四月庚子，真定七郡虫皆
损桑。”

至元十八年，蝝。

按《元史世祖本纪》，“十八年十二月乙卯，高唐、夏津、武
城等县蝝害稼，免今年租。”

至元二十三年，蚕灾。

按《元史世祖本纪》：“二十三年五月庚寅，广平等路蚕
灾。十月壬戌，兴化路仙游县虫伤禾。”

至元二十五年，野蚕茧成帛。

按《元史世祖本纪》：“二十五年七月乙巳，保定路唐县
野蚕茧丝可为帛。”

至元二十七年，螟。

按《元史世祖本纪》：“二十七年四月癸酉，婺州螟害稼，

按：《元史世祖本纪》，“二十九年五月，真定之中山、新乐、
平山获鹿、元氏、灵寿，河间之沧州无棣，景之阜城、东
光，益都之潍州北海县有虫食桑，叶尽，无蚕。”

### 成宗元贞元年虫食桑螟

按《元史成宗本纪》：“元贞元年四月，真定路之中山、灵
寿等县有虫食叶。六月，利州、盖州螟。八月癸亥，金复
州屯田有虫食禾。”

元贞二年，野蚕成茧，螟。

按《元史成宗本纪》。“二年五月。野蚕成茧。济宁之济州
螟”按《五行志》。“二年五月，济州任城县螟。随州野蚕
成茧。亘数百里。民取为纩。”

### 大德元年虫食桑

按《元史成宗本纪》：“大德元年六月，平滦路虫食桑。
大德五年，虫食桑。”

按《元史成宗本纪》：“五年四月，大都、彰德、广平、真定、顺
德、大名、濮州虫食桑。”

大德七年，螟虫食麦。

按《元史成宗本纪》，“七年四月丁亥，卫辉路辰州螟。”“五
月，济宁、东昌、济南般阳、益都虫食麦。”按《五行志》：“七
年闰五月，汴梁开封县虫食麦。”

### 武宗至大元年虫食桑

按《元史武宗本纪》：“至大元年五月甲申，真定、大名、广
平有虫食桑。”

### 延祐七年英宗即位虫食麦苗

按《元史英宗本纪》：“延祐七年三月庚寅即位。四月，左
翊屯田虫食麦苗。”

### 英宗至治元年虫食桑

按《元史英宗本纪》：“至治元年五月癸巳，保定路飞虫
食桑。”

### 泰定帝致和元年蠖食桑

按《元史泰定帝本纪》：“致和元年六月，河南安德屯蠖
食桑。”

### 文宗天历二年虫食桑蚕灾

按《元史文宗本纪》：“天历二年二月丙辰，真定平山县、
河间临津等县，大名魏县，有虫食桑叶尽，虫俱死。”四
月丙辰，濮州鄄城县蚕灾。五月，大名路蚕灾。六月，卫
辉蚕灾。按《五行志》：“二年三月，沧州、高唐州及南皮、
盐山、武城等县，桑虫食之如枯株。”

### 至顺元年虫食桑虫食禾稼

按《元史文宗本纪》：“至顺元年三月辛巳，濮州诸县虫
食桑叶将尽。四月，沧州、高唐州属县虫食桑叶尽。闰
七月，宝庆、衡、永诸处，田生青虫，食禾稼。”

至顺二年，虫食桑。

按《元史文宗本纪》：“二年二月，深、冀二州有虫食桑为
灾。三月，冠州有虫食桑四十馀万株。真定、汴梁二路，
恩、寇、晋、冀、深、蝝、景、献等八州，俱有虫食桑为灾。五月
甲辰，东昌、保定二路，濮、唐二州有虫食桑。六月，济宁
路虫食桑。”

至顺三年，虫食桑。

按《元史文宗本纪》：“三年三月己亥，汴梁广平诸路，有
虫食桑叶尽。四月戊辰，东昌、济宁二路及曹濮诸州，
皆有虫食桑。六月乙丑，晋宁冀州桑灾。”

### 顺帝至正三年虫伤稼

按《元史顺帝本纪》。不载按《五行志》。至正三年六月。
梧州青虫食稼。

至正十年，虫食稼。

按《元史顺帝本纪》。不载按《五行志》。“十年七月。仝州
虫食稼。郡守石亨祖祷于元庙观。寒雨三日。虫尽死。”
至正二十八年。河岸崩。出蛇数车。

按《元史顺帝本纪》。不载按《五行志》。二十八年十一
月。大同路怀仁县河岸崩。有蛇大小相绾结。可载数
车。